

ระเบียบสำนักงานทะเบียนหุ้นส่วนบริษัทกลาง

ว่าด้วยการจดทะเบียนห้างหุ้นส่วนและบริษัท (ฉบับที่ 6)

พ.ศ. 2565

โดยที่เป็นการสมควรปรับปรุงหลักเกณฑ์และวิธีการในการจดทะเบียนห้างหุ้นส่วนและ บริษัทจำกัด เพื่อเป็นการอำนวยความสะดวกให้การจดทะเบียนห้างหุ้นส่วนและบริษัท มีความเหมาะสม และสอดคล้องกับการปฏิบัติงาน

อาศัยอำนาจตามความในข้อ 3 วรรคสาม แห่งกฎกระทรวงจัดตั้งสำนักงานทะเบียน หุ้นส่วนบริษัท แต่งตั้งนายทะเบียน และกำหนดหลักเกณฑ์และวิธีการในการจดทะเบียนห้างหุ้นส่วนและ บริษัทจำกัด พ.ศ. 2549 ออกตามความในประมวลกฎหมายแพ่งและพาณิชย์ นายทะเบียนกลางจึงออกระเบียบ ดังต่อไปนี้

ข้อ 1 ระเบียบนี้เรียกว่า “ระเบียบสำนักงานทะเบียนหุ้นส่วนบริษัทกลางว่าด้วยการจดทะเบียนห้างหุ้นส่วนและบริษัท (ฉบับที่ 6) พ.ศ. 2565”

ข้อ 2 ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ 3 ให้เพิ่มความต่อไปนี้เป็น (15) ของข้อ 38 แห่งระเบียบสำนักงานทะเบียนหุ้นส่วนบริษัทกลางว่าด้วยการจดทะเบียนห้างหุ้นส่วนและบริษัท พ.ศ. 2561 ซึ่งแก้ไขเพิ่มเติมโดยระเบียบสำนักงานทะเบียนหุ้นส่วนบริษัทกลางว่าด้วยการจดทะเบียนห้างหุ้นส่วนและบริษัท (ฉบับที่ 5) พ.ศ. 2564

“(15) ชื่อที่มีคำว่า “วิสาหกิจเพื่อสังคม” หรือคำในภาษาต่างประเทศที่มีความหมาย อย่างเดียวกัน เว้นแต่จะได้แสดงหลักฐานว่าเป็นผู้ได้รับการจดทะเบียนตามกฎหมายว่าด้วยส่งเสริมวิสาหกิจ เพื่อสังคม”

ประกาศ ณ วันที่ 17 มีนาคม พ.ศ. 2565

นายทศพล ทังสุบุตร

อธิบดีกรมพัฒนาธุรกิจการค้า

นายทะเบียนกลาง